AS Kunda Nordic Tsement

pisi| AS Kunda Nordic Tsemendi tehas
pisi|

AS Kunda Nordic Tsement on aastal 1992 asutatud ettevõte, mis toodab peamiselt erinevaid tsemente ja klinkrit.https://web.archive.org/web/20120404080134/http://www.heidelbergcement.com/ee/et/kunda/firmast/ajalugu.htm (vaadatud 08.02.2013)

Ettevõte kuulub HeidelbergCement Group'i koosseisu. Ettevõtte kasutada on tsemenditehas (alates 1871. aastast on see neljas renoveeritud tehas) ja karjäärid.

 Ajalugu 
1992. aastal kuulus ettevõttest 65% Eesti riigile ning 35% Soomes registreeritud konsortsiumile Atlas-Nordic Cement Ltd.

Eesti Vabariik müüs enda osaluse 1999. aastal ja Atlas Nordic Cement 2003. aastal. Pärast seda olid AS-i omanikud HeidelbergCement Northern Europe AB (75%) ja Hollandi firma CRH Europe B.V (25%)."Kunda Nordic Tsement väärtustab keskkonda". Äripäev, 19. detsember 2003

Ettevõttele on kuulunud ka 1994. aastal rajatud Kunda sadam, mis müüdi 2018. aastal ettevõttele Baltic Maritime Logistics Group AS."Kunda Nordic Tsement müüb Kunda sadama". ERR, 13. september 2018

2018. aastal teeniti kasutamata saastekvoodi müügist ja sadama võõrandamisest erakorralist tulu mahus 21,7 miljonit eurot."Tsemenditootja teenis saastekvoodi müügist erakordse kasumi". Postimees, 6. juuli 2019

2020. aasta märtsis lõpetati klinkritootmine Kundas ning koondati 80 inimest. Otsuse taga oli kasvanud CO2 hind, mis kasutusel oleva vana tootmistehnoloogia puhul muutis tootmise majanduslikult ebaotstarbekaks. Küll aga jätkatakse tsemendijahvatuse ja killustiku tootmisega."Kunda Nordic Tsement sulgeb osaliselt tootmise, koondab 80 töötajat". ERR, 17. märts 2020

 Pilte 

 Viited 

Välislingid

Aktsiaseltsi koduleht
Ettevõtte taustainfo - Inforegister

Kategooria:Kunda
Kunda